好川文化

好川文化是甌江流域个新石器時代文化，距瑲4300~3700年。箇中，好川遺址在瑲浙江省丽水市遂昌县三仁畲族自治乡好川村頭次發現。佢在仙霞岭南麓山裡壗，生息環境搭太湖、寧紹平原弗大樣。佢代表性个遺址還有温州曹灣山、江山山崖尾、广豐社山頭許。

 文化特征 
好川文化主要分布勒瓯江流域搭仔仙霞岭山地。考古证据显示，好川文化同周边地区交流弗小。考古学家推测，良渚文化晏期一支过仔钱塘江，同当地文化结合形成好川文化；也有专家認為，好川遺址中央，作為越人考古文化標誌个幾何印紋陶个出現在太湖平原頭前，為之好川文化可能是來自南方。宋建（2005年）。《良渚文化年代之討論》。《故宮學術期刊》。第23卷第2期。第10-11頁。。

好川文化出土个主要是陶器，还有玉器、石器、漆器，文化表现出受周边文化影响个因素，也有鲜明个自身特征：

 陶器是好川文化顶主要个随葬品，基本组合包括鼎、簋、钵、豆、罐、杯、盉、鬶等，陶豆有得超一半，形体高大、豆盘浅，豆把丄有得圆形或三角形个镂孔，部分有朱红彩装饰，比方讲好川文化特有个三喙罐。
 玉器发现仔98件，主要是锥形器、玉珠等装饰品。还出土12件三重台阶状（祭坛状）曲面玉片，是少有个。
 石器主要是石镞数量，反映出狩猎垃伊辰光生产活动里向个重要地位。还出土石锛、石钺、三孔石刀，必过呒没发现种地用个。
 漆器是“礼器”，主要有亚腰形漆器、柄形漆器，部分嵌有几何形曲面玉片，体现出伊辰光精湛个玉作工艺、漆器制作技术。

好川文化个遗址里向显示出伊辰光社会已经出现明显个贫富分化、阶级差异。贵族墓区个墓坑规模大，随葬品丰富，制作精美，还有象征权力个漆礼器。平民墓区个墓坑小，随葬品邪气少，做工也推板，一般是火候较低个冥器，呒没玉器。墓区当中有20到30米个间隔、约5米个落差。另外，陶器丄发现个刻划符号畀考古学家认为可能是同良渚原始文字嫩，可能是原始文字，也可能是古文字系统。

 參考材料 

分类:吴越历史
Category:好川文化